Werner Lesser

Werner Lesser (født 22. august 1932, død 15. januar 2005 i Brotterode) var en tysk skihopper som konkurrerte for DDR.

I OL ble han nummer 8 i Cortina d'Ampezzo i 1956 og nummer 20 i Squaw Valley i 1960. I VM ble han nummer 53 i Falun i 1954 og nummer 8 i Lahtis i 1958. Han vant skiflygingsuka i Kulm i 1956.

Hans deltok i Hoppuka fra 1955 til 1961, der hans beste plassering i enkeltrenn var 3.-plass i Oberstdorf 29. desember 1956 og i Garmisch-Partenkirchen 1. januar 1958. Sammenlagt i Hoppuka tok han 4.-plass i 1956/57 og 1957/58.

Han ble østtysk mester fire ganger, i 1952, 1953, 1957 og 1961.

Som idrettsutøver kalte han seg Werner Lesser II. Dette hadde bakgrunn i at da han var aktiv skihopper, bodde det ikke mindre enn seks personer i Brotterode med navnet Werner Lesser, som alle var aktive innen skisport. For å skille dem fra hverandre, ble de nummerert med romertall, og storhopperen ble dermed kjent som Werner Lesser II.

Skihoppanlegget i Brotterode, med storbakken Inselbergbakken og fire småbakker, fikk ved den offisielle innvielsen i 2009 navnet Werner Lesser II Skisprung Arena.

 Referanser 

 Kilder 
 WSV Brotterode e.V.: Werner Lesser II Skisprung Arena
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Skispringen DDR – Meisterschaften
 Eksterne lenker 


Kategori:Tyske skihoppere
Kategori:Deltakere for Tyskland under Vinter-OL 1956
Kategori:Skihoppere under Vinter-OL 1956
Kategori:Deltakere for Tyskland under Vinter-OL 1960
Kategori:Skihoppere under Vinter-OL 1960
Kategori:Personer fra Landkreis Schmalkalden-Meiningen
Kategori:Fødsler i 1932
Kategori:Dødsfall i 2005
Kategori:Deltakere for Øst-Tyskland under Ski-VM 1958